Les Escoles Esportives Municipals tanquen el curs amb una gran festa
2025-07-24

El curs 2021/2022 arriba a la seua fi també en les Escoles Esportives Municipals de Burjassot, el projecte esportiu de l’Ajuntament que, coordinat des de la Regidoria d’Esports, per Juan Gabriel Sánchez, ofereix la possibilitat a la ciutadania de totes les edats de practicar el seu esport favorit, a un preu assequible.

Les Escoles Esportives Municipals acomiadaran el curs, el proper divendres 17 de juny, a  partir de les 17.00 hores, en la Piscina d’Estiu amb una festa de final de curs en la qual els participants podran gaudir d’inflables d’aigua, fira de jocs i berenar, tot amenitzat amb bona música.

La festa de final de curs espera reunir a tot l’alumnat de les Escoles Esportives Municipals que, des del passat octubre, han estat gaudint de la pràctica del seu esport favorit, ja siga futbol sala, pilates, taitxí, Funky, zumba, gimnàstica de majors o de manteniment, bàsquet i, així, un llarg etcètera de modalitats esportives.